stanford-oval/wikipedia huggingface dataset:
Palacio Real de Aranjuez

Aranjuezin kuninkaallisen palatsin julkisivu.
Palacio Real de Aranjuez on kuninkaallinen palatsi Aranjuezissa, Madridin itsehallintoalueella, Espanjassa. Palatsi on osa Aranjuezin kulttuurimaisemaa, joka on ollut Unescon maailmanperintöluettelon kohde vuodesta 2001.
Palatsin alue oli jo Isabella ja Ferdinand Katolilaisen käytössä. Nykyisen palatsin tilasi kuningas Filip II vuonna 1561 ja sen suunnittelivat myös El Escorialin suunnitelleet Juan Bautista de Toledo ja Juan de Herrera. Palatsi valmistui Ferdinand VI:n kaudella ja Kaarle III lisäsi siihen kaksi siipeä. Palatsin nykyinen sisustus on peräisin pääosin 1700-luvulta. Huomattavimmat yksittäiset kohteet ovat posliinihuone (Gabinete de Porcelana) ja peilisali (Salón de Espejos). Alimmassa kerroksessa on palatsielämää esittelevä museo.
Palatsin suuret puutarhat, jotka rakennettiin kuninkaallisille pakopaikaksi keskustasangon pölyltä ja kuivuudelta, saavat vetensä Tajo- ja Jarama-joista. Tajon ja keinotekoisen La Ría -kanavan erottamassa saaripuutarhassa (Jardín de la Isla) on koristeellisia italialaisia suihkulähteitä 1500- ja 1600-luvuilta. Puutarhaa pidetään Habsburgien aikaisen Espanjan merkittävimpänä. Suurempi, 1700-luvulla rakennettu Prinssin puutarha (Jardín del Príncipe) sisältää useita arkkitehtuurisia yksityiskohtia kuten puutarhan sisääntuloportti, Apollonin suihkulähde sekä lampi, jonka keskellä seisovat kiinalaistyyliset huvimajat (Estanque de los Chinescos). Puutarhan alueella sijaitsee myös kuninkaallinen venemuseo (Museo de Falúas Reales) ja Juan de Villanuevan suunnittelema kartano Real Casa del Labrador.
Palatsin puutarhat inspiroivat Joaquín Rodrigon säveltämään tunnetuimman teoksensa Concierto de Aranjuezin.
Kuvia

Palacio Real de Aranjuez Aranjuezissa.
Palacio Real de Aranjuez
Palacio Real de Aranjuez
Pohjoinen julkisivu, etualalla Tajo-joki
Plaza de Parejas
Sisäkuva
Yksityiskohta
Gabinete de Porcelana
Yksityiskohta
Jardín del Rey
Jardín del Parterre
Fuente de Neptuno, Jardín de la Isla
Fuente del Espinario, Jardín de la Isla
Estanque de los Chinescos, Jardín del Principe
Fuente de Apolo, Jardín del Principe
Palatsin puistossa
Aiheesta muualla

Wikimedia Commonsissa on kuvia tai muita tiedostoja aiheesta .
Patrimonio Nacional (Arkistoitu – Internet Archive) (englanniksi) (espanjaksi)
Google Maps (englanniksi)
UNESCO World Heritage Center (englanniksi) (ranskaksi)
Tomiya

| Tomiya (富谷市) |
| --- | --- |
 Näkymä Tomiyaan, valtatie 4
 lippu:  symboli
 Tomiyan sijainti Miyagin prefektuurissa
 Tomiya
 Koordinaatit: 38°24′00″N, 140°53′43″E 
Valtio:  Japani
Alue:  Tōhoku
Prefektuuri:  Miyagin prefektuuri
Pinta-ala:  
 – Kokonaispinta-ala:  49,18 km²
Väkiluku (10/2020):  52 458
 – Väestötiheys:  1 067 as./km²
Symbolit:  
 – Puu:  Mänty
 – Kukka:  Chrysanthemum morifolium
 
 https://www.tomiya-city.miyagi.jp/ 
Infobox OKVirheellinen NIMI-arvo: 
Tomiya (jap. 富谷市, Tomiya-shi) on Japanin kaupunki Honshūn saarella Tōhokun alueella Miyagin prefektuurissa. Se sijaitsee sisämaassa prefektuurin keskiosassa Sendain pohjoispuolella. Kaupungin eteläosat ovat kukkulaisia, pohjoisosa ulottuu Yoshidajoen tasangolle. Tomiyassa on 52 458 asukasta (lokakuussa 2020) ja sen pinta-ala on 49,18 neliökilometriä.
Tomiya kehittyi Edo-kaudella 1600–1800-luvuilla yhtenä Ōshū-kaidō-tiereitin postiasemista (shukuba). Maaseutukaupunki Tomiyasta tehtiin vuonna 1963. Sittemmin se on kasvanut voimakkaasti Sendain esikaupunkina, ja sinne on rakennettu suurimittakaavaisia lähiöitä. Kaupunkioikeudet Tomiyalle myönnettiin vuonna 2016.
Kuvia

Akenodairan lähiötä
Tomiyan kaupungintalo
Akenodairan ala-aste
Maaseutua Tomiyassa
Aiheesta muualla

Kuvia tai muita tiedostoja aiheesta Tomiya Wikimedia Commonsissa
Kaupungin internetsivut (japaniksi)
Tim Simonec

Tim Simonec (s. Chicago, Yhdysvallat) on yhdysvaltalainen kapellimestari ja elokuvasäveltäjä. Hän on työskennellyt elokuvien parissa vuodesta 1976 lähtien. Simonec on säveltänyt orkesterimusiikkia muun muassa elokuviin Maissilapset 2, Hard Target, Crow, Jay ja Silent Bob iskevät takaisin, Daredevil, Ihmeperhe, Autot 2 ja Mission: Impossible – Ghost Protocol.
Aiheesta muualla

Viralliset kotisivut (Arkistoitu – Internet Archive) (englanniksi)
Tim Simonec Internet Movie Databasessa. (englanniksi)
The Nostalgia Critic

| The Nostalgia Critic |
| --- | --- |
Tyyli:  Komedia
Kestoaika:  yleensä noin 20–50 min
Kehittäjä(t):  Doug Walker, Rob Walker
Pääosissa:  Doug Walker, , Rob Walker, Malcolm Ray, Tamara Chambers, Brad Jones
Alkuperämaa:   Yhdysvallat
Alkuperäiskieli:  englanti
Verkko:   Channel Awesome, YouTube, Blip
Julkaistu:  2007 -
Tuotantokausia:  8
Jaksoja:  288
Ikäraja:  12 (Blip), 11 (Channel Awesome), 13 (YouTube)
Tuotanto
Tuottaja(t):  Channel Awesome, Inc.
Vastaava(t) tuottaja(t):  Channel Awesome, Inc.
Tuotantoyhtiö(t):  Channel Awesome, Inc.
Aiheesta muualla
Virallinen sivusto
IMDb
The Nostalgia Critic (suom. Nostalgia-kriitikko) on yhdysvaltalaisen Doug Walkerin vuonna 2007 luoma internet-komediasarja. Arvosteluja on julkaistu Youtuben lisäksi Channel Awesome:n internetsivustolla, ja se on kyseisen sivuston tunnetuin sarja.
Sarjan tyyli

Sarjassa Walker esittää Nostalgia Critic-hahmoa, joka arvostelee koomisesti kehnoina pidettyjä, kuin myös rakastettuja elokuvia. Walker aloittaa arvostelut aina tunnuslauseellaan, "Hello, I'm The Nostalgia Critic, I remember it so you don't have to." (suom. "Hei, olen Nostalgia Critic, minä muistan sen, jotta sinun ei tarvitse").
Usein sarjassa pidettiin tiettyinä kuukausina teemoja, jolloin Walker arvostelee pelkästään kyseiseen aiheeseen liittyviä elokuvia. Esimerkiksi Arnold Schwarzenegger -kuukautena hän arvosteli viikoittain elokuvan, jossa Schwarzenegger esiintyy. Jatko-osa -kuukautena Walker arvosteli jatko-osia elokuville, jotka hän on jo aiemmin arvostellut. Halloweenina Critic järjestää "NostalgiaWeenin", jolloin hän arvostelee ainoastaan kauhuelokuvia.
Critic on tehnyt elokuvista ja televisiosarjoista myös erilaisia arvostelulistoja, joissa on usein ollut 11 kohtaa. Hän perustelee valintojaan usein tunnuslauseellaan, "Why Top 11? Because I like to go one step beyond." (suom. "Miksi Top 11? Haluan mennä yhden askeleen tuonnemmas / pidemmälle"). Välttääkseen tekijänoikeusrikkomuksia ja videoidensa poistamista YouTubesta Critic teki arvosteluja varteen myös omia uudelleennäkemyksiänsä tuoreemmista elokuvista, joista ensimmäisiä oli Jurassic World vuonna 2015.
Vakiovitsit

Sarjassa käytetään usein samoja vitsejä, joita hän on jo aiemminkin käyttänyt tietyissä tilanteissa.
Of Course - Tämä tapahtuu aina, kun jollakin elokuvahahmolla on aikomuksinaan ottaa maailma haltuunsa. Tällöin Critic leikkaa M. Bisoniin Street Fighter -elokuvan kohdassa, jossa tämä kääntää päätään ja huudahtaa "Of Course".
Chuck Norris - Harvemmin käytetty vitsi, jolla hän parodioi Chuck Norrisia ja tämän ympärille rakennettua vitsikulttia.
Big lipped alligator moment - Tämä mainitaan aina, kun elokuvassa tulee kohtaus, mikä ei näytä liittyvän millään lailla esitettyyn elokuvaan ja kohtauksen loputtua kukaan ei enää mainitse sitä.
Elefantti - Tämä tapahtuu aina, kun elokuvassa on jokin kohtaus, mitä Nostalgia Critic ei voi sietää ja jota vastaan hän on voimaton taistelemaan. Tällöin Critic huutaa "Elefantti", jolloin Burger Kingin logo (jota Critic kutsuu karmivaksi) lennähtää esiin ja "puhdistaa ilman" häivyttämällä kauhean kohtauksen.
It's a trap - Tämä tapahtuu aina, kun elokuvassa joku juonii jotakin toisen hahmon päänmenoksi, ja jonka katsoja tietää jo etukäteen. Tällöin Critic leikkaa yhden Jedin paluun tunnetuimmista repliikeistä, "It's a trap", jonka sanoo Amiraali Ackbar.
I was frozen today - Tämä parodioi Suburban Commando -elokuvassa nähtyä Christopher Lloydin repliikkiä "I was frozen today". Critic pitää sitä todella huvittavana.
Historia

Sarjaa alettiin näyttää heinäkuussa vuonna 2007 YouTubessa, kunnes se siirrettiin Walkerin omille internetsivuille. Vuodesta 2014 lähtien url-osoite Thatguywiththeglasses.com johdatti kävijät suoraan osoitteeseen ChannelAwesome.com. Helmikuusta 2024 lähtien sivuston verkko-osoite ei ole ollut enää käytössä ja sivusto uudelleenohjaa käyttäjän Channel Awesomen YouTube -tilille.
Henkilöt > Päähenkilöt

The Nostalgia Critic: Sarjan päähenkilö. Hän on erittäin katkera monista asioista. Hänellä on paljon vihollisia, kuten Angry Video Game Nerd, Nostalgia Chick ja Cinema Snob. Häntä esittää sarjan ohjaaja Doug Walker.
Malcolm Ray: Yksi Criticin ystävistä. Häntä esittää Malcolm Ray.
Tamara Chalmers: Yksi Criticin ystävistä. Häntä esittää Tamara Chambers. Tamara liittyi sarjaan, kun Rachel Tietzin näyttelemä Rachel-hahmo lähti sarjasta 6. tuotantokaudella ja Critic valitsi Tamaran hänen tilalleen.
The Other Guy (Toinen Tyyppi, myös nimellä Rob): Criticin isoveli, joka esiintyy useissa Nostalgia Criticin jaksoissa sivuhenkilönä. Häntä esittää Doug Walkerin isoveli Rob Walker.
Henkilöt > Sivuhenkilöt

James "Jim" Jarosz: Jim. Criticin ystävä ja työkaveri.
Walter Banasiak: Walter. Criticin ystävä ja työkaveri.
Heather Reusz: Heather. Criticin ystävä ja työkaveri.
Aiyanna Wade: Aiyanna. Criticin ystävä ja työkaveri.
Chaplin & Buster: Criticin lemmikkikissat, jotka kommunikoivat keskenään Criticin ja Tamaran äänillä.
Henkilöt > Sarjassa vierailleet julkisuuden henkilöt

Dante Basco, näyttelijä (Avatar). Esitti vihollista sarjan Avatar-jaksossa.
Don Bluth, animaattori (NIMH – rouva Brisby ja hänen salainen maailmansa). Esitti itseänsä  sarjan Dragon’s Lair -videopelin jaksossa.
Kyle Hebert, ääninäyttelijä. Esiintyi satunnaisissa jaksoissa.
Maurice LaMarche, ääninäyttelijä (Äly ja Väläys). Esitti itseänsä sarjan The Purge-jaksossa.
Rob Paulsen, ääninäyttelijä (Äly ja Väläys). Esitti itseänsä sarjan The Purge-jaksossa.
James Rolfe, tuottaja ja kriitikko (AVGN). Esiintyi satunnaisissa jaksoissa.
Tom Ruegger, tuottaja ja käsikirjoittaja (Animaaniset). Esitti itseänsä Animaanisia käsittelevässä haastattelujaksossa.
Sherri Stoner, ääninäyttelijä ja käsikirjoittaja (Animaaniset). Esitti itseänsä Animaanisia käsittelevässä haastattelujaksossa.
Michael Salvatori, säveltäjä. Esitti itseänsä jaksossa, jossa Critic arvosteli mainoksia.
Cree Summer, ääninäyttelijä (Inspector Gadget). Esitti itseänsä Inspector Gadget-elokuvan jaksossa.
Mara Wilson, näyttelijä (A Simple Wish, Mrs. Doubtfire – Isä sisäkkönä). Esitti itseänsä sarjan A Simple Wish-jaksossa.
Henkilöt > Sarjan entiset henkilöt

The Nostalgia Chick: Naispuolinen versio Criticistä. Esiintyi satunnaisissa jaksoissa, kun hän kilpaili arvostelun tekemisestä Criticin kanssa. Häntä esitti Lindsay Ellis. Chickin esiintyminen sarjassa loppui, kun Ellis jätti Channel Awesome -kanavan vuonna 2014.
Rachel: Hän on yksi Criticin ystävistä Malcolmin ja Tamaran ohella. Hän lähti sarjasta 6. tuotantokaudella, mutta Rachelin näyttelijä on esittänyt muita satunnaisia rooleja sarjassa sen jälkeenkin. Häntä esitti Rachel Tietz.
Mom: Criticin äiti. Esiintyi satunnaisissa jaksoissa. Häntä näytteli Doug Walkerin äiti Sandra Walker. Sandra kuoli vuonna 2016.
Dad: Criticin isä. Esiintyi satunnaisissa jaksoissa. Häntä näytteli Doug Walkerin isä Barney Walker.
Blip

The Nostalgia Critic -sarjaa esittiin myös Blip.tv:ssä vuosina 2009-15 (Blip.tv lopetti toimintansa elokuussa 2015) ja siellä oli lähes kaikki sarjan jaksot.
Toúrlos (Antíparos)

| --- | --- |
Muut nimet:  Toúrna (Τούρνα)
Sijainti:  36°59′45″N, 25°05′52″E, Antíparos Páros, Etelä-Egean saaret Kreikka
Saariryhmä:  Kykladit
Merialue:  Egeanmeri, Välimeri
Pinta-ala:  0,032 km²
| --- | --- |
Asukasluku:  0
muokkaa - muokkaa wikitekstiä - muokkaa Wikidataa
Toúrlos (kreik. Τούρλος) eli Toúrna (Τούρνα) on pieni Kreikan saari, joka kuuluu Kykladien saariryhmään ja sijaitsee Antíparoksen saaren itäpuolella sen ja Pároksen saaren välissä. Saaren pinta-ala on noin 0,032 neliökilometriä ja se on asumaton (vuonna 2011). Hallinnollisesti Toúrlos kuuluu Antíparoksen kuntaan, Pároksen alueyksikköön ja Etelä-Egean saarten alueeseen.
Philip Springer

Philip Springer
Philip Springer (s. 1926 New York) on yhdysvaltalainen lauluntekijä. Hänet tunnetaan varsinkin joululaulusta Santa Baby, jonka hän teki vuonna 1953 alun perin Eartha Kittille.
Springer teki uransa aikana lauluja muun muassa Frank Sinatralle, Dusty Springfieldille ja Elvis Presleylle. Santa Baby pysyi suurimpana hittinä. Siitä ovat tulkintoja tehneet myöhemmin muiden muassa Kylie Minogue, Taylor Swift, Robbie Williams ja Madonna. Springerin tytär Tamar Springer pääsi myöhemmin Tamir Music -kustantamon johtajaksi ja tuotti vuonna 1999 isänsä konserttimusikaalin The Bells of Notre Dame.
Tim Smyczek

| Tim Smyczek |
| --- | --- |

Henkilötiedot
Syntynyt: 30. joulukuuta 1987 (ikä 36)
Kansalaisuus:   Yhdysvallat
Tennispelaaja
Pituus:  175 cm
Paino:  73 kg
Kätisyys:  oikea
Ammattilaisena:  2006–
Palkintorahat:  2 067 979 USD
Kaksinpeli
Paras sijoitus:  73. (11.11.2014)
Voitot/tappiot:  43–85
Grand Slam -turnauksissa
Australian avoimet:  2. kierros (2013, 2015, 2016, 2018)
Ranskan avoimet:  1. kierros (2011, 2015)
Wimbledon:  1. kierros (2015)
Yhdysvaltain avoimet:  3. kierros (2013)
Nelinpeli
Paras sijoitus:  160  (24. helmikuuta 2014)
Voitot/tappiot:  8–11
Aiheesta muualla
www.timsmyczektennis.com
ITF
ATP
Tim Smyczek (s. 30. joulukuuta 1987 Milwaukee, Wisconsin) on yhdysvaltalainen tennispelaaja. Parhaimmillaan hän on ollut kaksinpelissä ATP-listan sijalla 73 marraskuussa 2014.
Vuonna 2011 Smyczek pääsi puolivälieriin SAP Openissa. Huhtikuussa 2012 hän voitti ensimmäisen ATP-haastajaturnauksensa Tallahasseessa.
Aiheesta muualla

Wikimedia Commonsissa on kuvia tai muita tiedostoja aiheesta .
Tim Smyczekin kotisivut (Arkistoitu – Internet Archive)
Tim Smyczek ATP:n sivuilla (englanniksi)
Tim Smyczek ITF:n sivuilla (englanniksi)
Palacio de Bellas Artes

Palacio de Bellas Artes.
Art deco -tyylisen aulan kupoli sisältäpäin.
Palacio de Bellas Artes on Méxicon historiallisessa keskustassa Alameda Central -puiston itäpäässä sijaitseva kulttuurikeskus. Se on musiikin, tanssin ja teatterin esityspaikka. Talossa järjestetään myös taidenäyttelyitä ja kirjallisuustapahtumia.
Rakennuksen historia

Rakennuksen suunnitteli alkuaan italialainen arkkitehti Adamo Boari uudeksi kansallisteatteriksi. Rakennustyöt alkoivat vuonna 1904. Ne oli tarkoitus saada valmiiksi neljässä vuodessa, mutta taloudelliset ja tekniset ongelmat viivästyttivät töitä, ja Meksikon vallankumous vuonna 1910 keskeytti ne kokonaan. Rakennus valmistui vasta vuonna 1934 arkkitehti Federico Mariscalin johdolla.
Arkkitehtuuri ja sisustus

Teräsrunkoisen talon ulkoasussa yhdistyvät uusklassismi, art nouveau ja esikolumbiaaniset koristeaiheet. Julkisivu on verhottu italialaisella marmorilla ja kupolit tiilillä. Sisätiloja hallitsee art deco. Yksi tunnetuista yksityiskohdista on teatterisalin Tiffany-lasinen esirippu, jonka sanotaan koostuvan miljoonasta lasinpalasta. Talossa on kuuluisia seinämaalauksia mm. Diego Riveralta, Rufino Tamayolta ja David Alfaro Siqueirosilta.
Aiheesta muualla

Kuvia tai muita tiedostoja aiheesta Palacio de Bellas Artes Wikimedia Commonsissa
Tim Gleason

| Tim Gleason |
| --- | --- |

Henkilötiedot
Syntynyt: 29. tammikuuta 1983 (ikä 41) Clawson, Michigan, USA
Kansalaisuus:   Yhdysvallat
Jääkiekkoilija
Pelipaikka:  puolustaja
Maila:  vasen
Pituus:  183 cm
Paino:  98 kg
Pelaajaura
Pääsarjaura:  2003–2015
Seurat:  Los Angeles Kings   Toronto Maple Leafs   Carolina Hurricanes   Washington Capitals
NHL-varaus:  23. varaus, 2001 Ottawa Senators
| Mitalit> Maa:   Yhdysvallat.Miesten jääkiekko. Olympialaiset  | Mitalit> Maa:   Yhdysvallat.Miesten jääkiekko. Olympialaiset  | Mitalit> Maa:   Yhdysvallat.Miesten jääkiekko. Olympialaiset  | Maa:   Yhdysvallat> Miesten jääkiekko. |
| --- | --- | --- | --- |
|  Hopeaa | Vancouver 2010 | jääkiekko |  |
Gleason vuonna 2011.
Tim Gleason (s. 29. tammikuuta 1983 Clawson, Michigan) on yhdysvaltalainen uransa päättänyt jääkiekkoilija, pelipaikaltaan puolustaja..
Ura > Juniorivuodet

Ennen ammattilaisuraansa Gleason kiekkoili vuodet 1999–2003 Windsor Spitfiresin riveissä junioriliiga OHL:ssä. Hän pelasi seurassa yhteensä 214 OHL:n runkosarjaottelua, joissa hän teki 151 tehopistettä, 37 maalia ja 114 syöttöpistettä, ja 44 OHL:n pudotuspeliottelua, joissa hän teki 29 tehopistettä, kymmenen maalia ja 19 syöttöpistettä. Eniten tehopisteitä hän keräsi kolmannella OHL-kaudellaan, kaudella 2001–2002, jolla hän teki runkosarjassa 59 tehopistettä (17 maalia ja 42 syöttöpistettä) 67:ssä ottelussa ja pudotuspeleissä 20 tehopistettä (seitsemän maalia ja 13 syöttöpistettä) 16:ssa ottelussa. Gleason oli runkosarjakaudella 2001–2002 OHL:n neljänneksi eniten pisteitä tehnyt puolustaja ja pudotuspeleissä 2002 OHL:n eniten pisteitä tehnyt puolustaja sekä kaikkiaan seitsemänneksi tehokkain pelaaja. Hän oli kausina 2000–2003 kolmesti peräkkäin Windsorin eniten pisteitä kerännyt puolustaja.
Ura > Ammattilaisura

Gleason sai NHL-varauksen vuonna 2001, kun Ottawa Senators varasi hänet numerolla 23 uusien pelaajien varaustilaisuuden ensimmäisellä kierroksella. Maaliskuussa 2003 hänen pelaajaoikeutensa siirtyivät Senatorsilta Los Angeles Kingsille pelaajakaupassa, jossa Senatorsiin siirtyi Bryan Smolinski.
Gleason teki NHL-debyyttinsä kaudella 2003–2004, jolla hän edusti Los Angeles Kingsiä 47:ssä NHL:n runkosarjaottelussa. Hän teki seitsemän tehopistettä, kaikki syöttöpisteitä. Hän pelasi osan kaudesta myös Kingsin farmiseurassa Manchester Monarchsissa AHL:ssä, 22 AHL:n runkosarjaottelua, joissa hän antoi kahdeksan maaliin johtanutta syöttöä, ja kuusi AHL:n pudotuspeliottelua, joissa hän antoi yhden maalisyötön. Seuraavan kauden hän pelasi kokonaan AHL:ssä, kun NHL-kausi peruuntui työsulun vuoksi, ja oli Monarchsin toiseksi tehokkain puolustaja Denis Grebeškovin jälkeen sekä kaikkiaan joukkueen kahdeksanneksi eniten pisteitä tehnyt pelaaja. Maaleja hän teki enemmän kuin muut Monarchs-puolustajat, kymmenen.
NHL:n työsulun päätyttyä Gleason palasi Kingsin riveihin ja teki NHL-kaudella 2005–2006 yhteensä 21 tehopistettä, kaksi maalia ja 19 syöttöpistettä, 78:ssa pelaamassaan ottelussa. Syyskuussa 2006 hän teki Kingsin kanssa kaksivuotisen jatkosopimuksen, mutta vain puolitoista viikkoa myöhemmin hän ja Éric Bélanger siirtyivät Carolina Hurricanesiin pelaajakaupassa, jossa Kingsiin siirtyivät Jack Johnson ja Oleg Tverdovski.
Vielä juniorivuosinaan hyökkäävänä puolustajana pidetty Gleason on ollut kausina 2007–2008 ja 2008–2009 eniten taklannut Hurricanes-puolustaja. 2008–2009 hän oli myös toiseksi eniten laukauksia blokannut Hurricanesin pelaaja 133:lla blokkauksella. Tammikuussa 2014 Gleason kaupattiin Toronto Maple Leafsiin vaihdoss John-Michael Lilesiin ja Dennis Robertsoniin. Kaudeksi 2014–2015 hän palasi Hurricanesiin.
Ura > Maajoukkue

Gleason oli voittamassa olympiahopeaa Vancouverin olympialaisissa 2010. Hänet valittiin Yhdysvaltain joukkueeseen Mike Komisarekin loukkaantumisen jälkeen. Hän on edustanut maataan myös yksissä jääkiekon maailmanmestaruuskilpailuissa, vuonna 2006, ja kaksissa jääkiekon nuorten maailmanmestaruuskilpailuissa, vuosina 2001 ja 2002.
Aiheesta muualla

Tim Gleason The Internet Hockey Databasessa (englanniksi)
Torsås

| Torsås |
| --- | --- |
 Torsåsin kirkko.
 Torsås
 Koordinaatit: 56°24′45″N, 16°0′6″E 
Valtio:   Ruotsi
Lääni:  Kalmarin lääni
Maakunta:  Småland
Kunta:  Torsåsin kunta
Pinta-ala:  
 – Maa:  2,48 km²
Väkiluku:  1 848
 – Väestötiheys:  745,2 as./km²
 Tilastotiedot koskevat taajamaa ja niiden lähteenä on Statistiska centralbyrån (SCB). Väkiluku ja maapinta-ala ovat ajankohdan 31.12.2010 mukaiset. 
Infobox OKVirheellinen NIMI-arvo: 
Torsås on samannimisen Torsåsin kunnan keskustaajama. Se sijaitsee Kalmarin läänissä ja Smålandin historiallisessa maakunnassa Etelä-Ruotsissa. Vuoden 2010 lopussa taajamassa oli 1 848 asukasta.
Väestönkehitys

| Torsåsin taajaman väestönkehitys 1960–2010 |
| --- | --- | --- | --- | --- |
| Vuosi |  |  | Asukkaita |  |
| 1960 | 1960 |    | 1 047 | 1 047 |
| 1965 | 1965 |    | 1 175 | 1 175 |
| 1970 | 1970 |    | 1 289 | 1 289 |
| 1975 | 1975 |    | 1 495 | 1 495 |
| 1980 | 1980 |    | 1 781 | 1 781 |
| 1990 | 1990 |    | 1 896 | 1 896 |
| 1995 | 1995 |    | 1 975 | 1 975 |
| 2000 | 2000 |    | 1 900 | 1 900 |
| 2005 | 2005 |    | 1 829 | 1 829 |
| 2010 | 2010 |    | 1 848 | 1 848 |
Lähde: Statistiska centralbyrån (SCB).
Patachou

Patachou 1961.
Henriette Ragon eli Patachou (10. kesäkuuta 1918 Pariisi, Ranska – 30. huhtikuuta 2015 Neuilly-sur-Seine, Ranska) oli ranskalainen laulaja ja ravintoloitsija. Hän oli näkyvimmillään Pariisin 1950-luvun viihde-elämässä. Hän perusti 1948 Pariisiin Montmartrelle musiikkiravintolan, jossa esiintyivät muun muassa silloin vielä tuntemattomat Jacques Brel ja Charles Aznavour. Patachou näytteli myös monissa elokuvissa, kuten Jean Renoirin Ranskalaisessa can-canissa (1954) ja Sacha Guitryn Napoleonissa (1955).
Aiheesta muualla

Wikimedia Commonsissa on kuvia tai muita tiedostoja aiheesta .
Patachou Internet Movie Databasessa. (englanniksi)
Toʻti Yusupova

Toʻti Yusupova (1. heinäkuuta 1880? – 27. maaliskuuta 2015) oli uzbekistanilainen nainen, joka väitti olleensa yli 130-vuotias. Todisteena hänen iästään oli syntymätodistus vuodelta 1880 ja passi. Ikää ei kuitenkaan ole varmistettu, eikä Guinnessin ennätysten kirja ole kelpuuttanut häntä todisteiden puutteessa. Mikäli hänen ikänsä osoittautuu paikkansapitäväksi, hän olisi ollut reilusti vanhempi kuin todistetusti maailman vanhimmaksi elänyt Jeanne Calment. Ohjaaja Torenijaz Kalimbetov on vuonna 2010 tehnyt Jusupovasta dokumenttielokuvan Svidetelnitsa trjoh vekov (suom. ”Kolmen vuosisadan kokija”).
Tiktakin diskografia

| 0 | 1 | 2 |
| --- | --- | --- |

Julkaisut
| ↙Studioalbumit | 6 |  |
| ↙Kokoelmat | 1 |  |
| ↙EP:t | 1 |  |
| ↙Singlet | 24 |  |
| ↙Videot | 2 |  |
| ↙Musiikkivideot | 14 |  |
Tämä on suomalaisen Tiktak-yhtyeen diskografia. Listasijoitukset viittaavat Suomen viralliseen albumi-, single- ja musiikki-DVD-listaan sekä Suomen viralliseen latauslistaan.
Albumit

| Nimi | Julkaisutiedot | Lista> Albumilista  | Myynti |
| --- | --- | --- | --- |
| Frendit |  Julkaistu: 22. marraskuuta 1999  Levy-yhtiö: Universal Music  Formaatti: CD / digitaalinen lataus | #2 | 94 000+ (Tuplaplatinaa)  |
| Frendit / Friends |  Julkaistu: 13. marraskuuta 2000  Levy-yhtiö: Universal Music  Formaatti: 2CD / digitaalinen lataus | #14 | 94 000+ (Tuplaplatinaa)  |
| Jotain muuta |  Julkaistu: 16. marraskuuta 2001  Levy-yhtiö: Universal Music  Formaatti: CD / digitaalinen lataus | #1 | 100 200+ (Triplaplatinaa)  |
| Jotain muuta... ja jotain uutta! |  Julkaistu: 15. marraskuuta 2002  Levy-yhtiö: Universal Music  Formaatti: 2CD / digitaalinen lataus | #10 | 100 200+ (Triplaplatinaa)  |
| Ympyrää |  Julkaistu: 7. marraskuuta 2003  Levy-yhtiö: Universal Music  Formaatti: CD / digitaalinen lataus | #3 | 54 400+ (Platinaa)  |
| Myrskyn edellä |  Julkaistu: 23. marraskuuta 2005  Levy-yhtiö: Universal Music  Formaatti: CD / digitaalinen lataus | #4 | 35 400+ (Platinaa)  |
Minialbumit

| Nimi | Julkaisutiedot | Lista> Albumilista  | Myynti |
| --- | --- | --- | --- |
| Hei me soitetaan... oikeesti! |  Julkaistu: 3. marraskuuta 2004  Levy-yhtiö: Universal Music  Formaatti: CD / digitaalinen lataus | #25 | – |
Kokoelmat

| Nimi | Julkaisutiedot | Lista> Albumilista | Myynti |
| --- | --- | --- | --- |
| Sinkut 99–07 |  Julkaistu: 7. marraskuuta 2007  Levy-yhtiö: Universal Music  Formaatti: CD / 2CD / digitaalinen lataus | #4 | 28 300+ (Kultaa)  |